Jan-Petter Blom

Jan-Petter Blom (født 20. november 1927, død 2. februar 2021) var professor i sosialantropologi ved Universitetet i Bergen. Han var en sentral skikkelse i oppbygningen av norsk sosialantropologi og gjorde også en banebrytende innsats til fremme av norsk folkedans og folkemusikk.Bjørn Aksdal og Ellen Krageberg: Jan-Petter Blom til minne  - folkemusikk.no 11. februar 2021 og Aftenposten 17. februar 2021Ørnulf Gulbrandsen: Jan-Petter Blom - Minneord i Aftenposten 23. februar 2021

Blom avla magistergraden ved Universitetet i Oslo i 1961 hvor han samme år ble ansatt som universitetslektor ved Etnografisk Museum. Han var stipendiat (NAVF) fra 1962 til 1963. I 1963 ble han ansatt i første faste stilling i sosialantropologi (universitetslektor) ved Universitetet i Bergen og sto for etableringen av Institutt for sosialantropologi sammen med professor Fredrik Barth. Blom ble utnevnt til dosent i 1970 og var professor 1982-1996. Han var dekanus ved Det samfunnsvitenskapelige fakultet 1980-1983 og medlem av Det Akademiske Kollegium 1977-1983. Blom spilte en sentral rolle i dannelsen av Griegakademiet ved Universitetet i Bergen, hvor han var professor 1996-1998 og utviklet en studieretning i etnomusikkologi.

Blom har arbeidet med en serie antropologiske problemstillinger, konsentrert om feltene sosio-lingvistikk og i særlig grad etnomusikkologi og etnokorelogi hvor han i mange år har vært en ledende forsker i Norge. For sin store innsats for norsk folkemusikk og folkedans ble han utnevnt til æresmedlem i Norsk folkemusikklag (1998) og i Landslaget for spelemenn (2001), samt tildelt Rff-prisen av Rådet for folkemusikk og folkedans (2007).

Kong Harald V utnevnte i 2014 professor Blom til ridder av 1. klasse av Den Kongelige Norske St. Olavs Orden for vitenskapelig og utøvende innsats til fremme av norsk folkedans og folkemusikk.

 Bibliografi 
 1960 Diffusjonsproblematikken og studiet av danseformer, i Arne Martin Klausen (red). Kultur og diffusjon. Oslo, Universitetsforlaget
 1969 Ethnic and Cultural Differentiation, in F. Barth (ed). Ethnic Groups and Boundaries: The Social Organization of Culture Difference. Oslo, Universitetsforlaget
 1972 with J. J. Gumperz, Social Meaning in Linguistic Structure: Code-Switching in Norway. in J. J. Gumperz and D. Hymes (ed). Directions in Sociolinguistics – The Ethnography of Communication. New York, Holt, Rinehart and Winston
 1978 Principles of Rhythmic Structure in Balkan Folk Music, Antropologiska studier, 25-26, Ethnomusicology Issue
 1981 with S. Nyhus and R. Sevåg (eds.): Norwegian Folk Music, Series I, Slåttar for the Harding Fiddle, Vols. VI & VII, Oslo – Bergen Tromsø, Universitetsforlaget
 1986  and T. Kvifte, On the Problem of Inferential Ambivalense in Musical Meter, Ethnomusicology, Journal of the Society for Ethnomusicology 30:3
 1993 Hva er folkemusikk (Kap. 1:7-15) og Rytme og frasering – forholdet til dansen (Kap 3:161-185), i B. Aksdal og S. Nyhus (red.): Fanitullen: Lærebok i Norsk folkemusikk, Oslo Universitetsforlaget

 Referanser 

 Eksterne lenker  
 Jan-Petter Blom - Store norske leksikon


Kategori:Norske antropologer
Kategori:Riddere av 1. klasse av St. Olavs Orden
Kategori:Norske sosialantropologiprofessorer
Kategori:Professorer ved Universitetet i Bergen
Kategori:Norske musikkforskere
Kategori:Personer fra Tinn kommune